**Logičke izjave** su tvrdnje koje su objektivne i provjerljive, mogu biti istinite ili lažne.

**Subjektivne izjave** su tvrdnje koje ne možemo provjeriti i zbog toga se ne mogu smatrati logičkom tvrdnjom

**Logičke varijable** su zamjene za određene logičke izjave. Kada izvodimo operacije nad varijablama nastaju **logičke funkcije**. Logičke izjave možemo povezivati i kombinirati u **logičke izraze**.

**Identiteta** je logička funkcija koja glasi: ako je A istinit (ima vrijednost 1) onda je i B istinit (ima vrijednost 1), a ako A nije istinit (ima vrijednost 0) onda i B nije istinit (ima vrijednost nula).

**Negacija** je logička funkcija koja glasi: Ako je prva izjava istinita (1) druga će izjava biti lažna (0) i obratno. Ako je prva izjava lažna druga će biti istinita. Možemo reći da ako je A varijabla istinita onda će varijabla B biti lažna. Jedna izjava negira drugu.

Logička varijabla C bit će istinita samo ako su obje varijable A i B istinite. Takva funkcija ima naziv **konjunkcija** ili **I** (**AND**) funkcija.

Logička varijabla C će biti istinita ako je bilo koja od varijabli A i B istinita. Ovakva funkcija ima naziv **disjunkcija** ili **ILI** (**OR**).

Rezultate odnosa u funkcijama možemo prikazati u **tablicama istinitosti**.

